  Руслан Нуриахметов Майя Бывальцева Ижкарысь Габдулла Тукай нимо 6 номеро гимназиын дышетскись удмурт нылаш Светлана Фёдорова бигер кылъя но литературая IX калыккуспо олимпиадалэн призёрез луиз. Сое дипломен но коньдон кузьымен пусйизы. Со сярысь карысь дышетонъя управленилэн песс-службаез ивортӥз. Олимпиадалэн йылпумъян люкетэз 17-20 оштолэзе Казаньын ортчиз. Удмуртиысь куать пиналъёс бигер элькнэ ветлӥзы. Нош оглом ужрадэ Россилэн 27 улосвылъёсысьтыз но ньль кунъёсысь 500 пала адями пыриськиз. Калыккуспо олимпиадалэн гожъяськон люкетаз дышетскисьёс бигер кылъя но литературая, бигер калыклэн но Татарстанлэн историезъя тодонлыкъёссэс возьматӥзы, вераськон люкетаз «Минем шәҗәрәм» («Мынам выжые») темая ӵектос ужъёссэс утизы. Тодэ вайытом, Россиысь школаосын покчи классъёсын историез дышетыны кутскозы. Тегъёс: Дышетон Олимпиада бигеръёс удмуртъёс Ижкар Казань  